Europavei 16 (Oppland)

Artikkelen er erstattet av Europavei 16 (Innlandet)

Europavei 16 i Oppland besto av en, tidligere to delstrekninger. Den vestre, 151,8 km, mellom grensen mot det tidligere Sogn og Fjordane på Filefjell og grensen mot Buskerud i Sør-Aurdal, den østre, 32,5 km, mellom Bergermoen i Jevnaker og grensen mot Akershus ved Leirsjøen i Lunner. En delstrekning gjennom Ringerike i Buskerud knyttet sammen traséene. Etter regionreformen trådte i kraft ble europavei 16 i Oppland del av europavei 16 (Innlandet), og Jevnaker og Lunner overført til Viken fylke, i 2024 til Akershus.

 Historikk 
Traseen over Filefjell ble allerede i 1793 etablert som hovedvei mellom Oslo og Bergen, den såkalte Bergenske Kongevei.Hvattum, Harald (1993): På gamle veger i Valdres. Fagernes: Valdres forlag og Valdres folkemuseum. (Ifølge Hvattum ble kjøreveien over fjellet påbegynt i 1792 og i 1794 var veien så bra at det ble satt opp en "stiftssøtte" ved grensa, men arbeidet på veien fortsatte i flere år etter det.) Den gangen gikk veien om Etnedal (ikke Begnadalen).

Strekningen mellom Jevnaker og Roa var skiltet riksvei 242, delvis langs dagens fylkesvei 4,Cappelens bil- og turistkart, dobbeltblad 1-2 (1982) før den nye riksvei 35 langs den samme strekningen ble åpnet. Dette veinummeret beholdt strekningen til E16 ble forlenget til Gävle i Sverige 2012.

Fra Borlaug i Lærdal kryss riksvei 52 til Tyinkrysset ble større ombygging igangsatt høsten 2011. Borlaugstunnelen åpnet i juli 2014.E16 Filefjell lest 8. august 2014

Utbedret strekning mellom Bagn og Fønhus åpnet for trafikk juli 2014.

 Prosjekter 
 Forbedring Borlaug – Øye, 40 km, over Filefjell, påbeynt 2010, klar 2017. Samlet kostnad omkring 3 milliarder kroner.http://www.vegvesen.no/Vegprosjekter/e16filefjell 
 Delvis ny vei fra Borlaug til Smedalsosen, inkludert Borlaugstunnelen (4100 m) ble klar 2014.
 Mellom Varpe bru i Vang og Smedalsosen i Lærdal utbedres veien dels langs eksisterende trase, dels med den nye Filefjelltunnelen (5780 m), som åpnet i 2017.https://www.oa.no/nyheter/e16/filefjell/na-er-splitter-nye-og-vintersikre-e16-apnet/s/5-35-500044
 Eidsbru-Varpe bru utbedret i 2012 til 8,5 meter og med tre nye broer.
 Øye-Eidsbru utbedres fra 2016 inkludert tunnel på 2,0 km.
 For Kvamskleivane mellom Kvam og Øylo i Vang vurderes ulike muligheter for rassikring og ombygging, blant annet utbedring langs eksisterende trasé og ny tunnel (om lag 2 km) forbi Neset. lest 9. august 2014.
 Mellom Fagernes og Hande i Vestre Slidre planlegges utbedring av en strekning med lav standard.http://www.vegvesen.no/Europaveg/E16valdres/Delstrekninger/e16fagerneshande
 Mellom Fagernes og Bagn i Valdres planlegges utbedring av veien i kleiva ovenfor Bagn, blant annet med ny tunnel på vel 4 km fra Bagn sentrum til gården Klosbøle.http://www.vegvesen.no/Europaveg/e16bagnbjorgo/e16-bagn-bj%C3%B8rgo Bagnskleivtunnelen ventes ferdig høsten 2019.https://www.aftenposten.no/norge/i/1apGG/Fremskynder-E16-strekning-med-10-maneder--gleder-tungtransport-og-hyttefolk
 På strekningen Bagn-Fønhus ble vegen i 2014 utbedret hovedsakelig langs gammel trasé. Utvidet til 8,5 meter og tilgang til alternative veier for lokaltrafikk. Den nye Bergsundtunnelen går forbi et rasfarlig parti og ved Briskebyen legges veien utenom bebyggelsen.http://www.vegvesen.no/Europaveg/E16valdres/Delstrekninger/e16fonhusbagn lest 2. juni 2015.
 Mellom Olum i Jevnaker og Nymoen i Ringerike er det planlagt tofelts vei med byggestart våren 2017. Strekningen er delt inn i to delstrekninger og vil inngå som en del av en ytre ring 4 rundt Oslo. Veien vil være viktig for å føre trafikken mellom øst og vest bort fra Oslo. 
 Olum-Eggemoen vil være 12,4 km med en kostand på ca. 2,65 milliarder kroner. I desember 2016 begynner arbeidene med å lage anleggsvei til broen som skal gå over Randselva.

 Kommuner og knutepunkter 
Fortsetter som Europavei 16 (Vestland)

Fortsetter som europavei 16 (Viken)


 Referanser 

Kategori:Veier i Oppland
Kategori:Europavei 16s historie